Kultura San Agustín
<s>Kultura San Agustín je pretkolumbovska arheološka kultura na jugozapadu Kolumbije, čiji najstariji artefakti potječu iz 3300. pne.</s>

<s>Karakteristike
Artefakti Kulture San Agustín rasuti su po prostoru čiji se centar nalazi u Andskim Kordiljerima.</s><s>Najveća koncentracija arheološkog materijala pronađena je na terenu općina San Agustín i Isnos, u Departmanu Huila, u gornjem toku Rijeke Magdalene.</s>

<s>Vrhunac te kulture bio je period od 500. pne. do 500 ne.</s><s>Poznato je preko 30 lokacija, uglavnom raštrkanih sela, koja su prepoznata kao ritualni centri.</s><s>Ratarstvo je bilo dobro razvijeno, sa malim terasastim oranicama po planinskim obroncima i sistemom kanala za navodnjavanje.</s>

<s>U tim ritualnim centrima ima tumulusa dijametra do 30 metra koje su koristili za pogrebe.</s><s>Svaki tumulus imao je hodnike i grobnice izgrađene od kamenih ploča.</s><s>Mrtve su pokapali u isklesane kamene sarkofage.</s><s>Skulptura je također bila karakteristična za Kulturu San Agustín, uglavnom se radi o ljudskim likovima isklesanim iz gigantskih komada, ili dubokim reljefima u kamenim liticama.</s>

<s>Glave tih skulptura često imaju namrštena lica čija usta otkrivaju ukrštene očnjake.</s>

<s>I danas se malo zna o tim ruralnim zajednicama, koje su izgradile mitske spomenike u San Agustinu.</s><s>Ne zna se tko su bili, odakle su došli, i koja je bila točna svrha gigantskih skulptura i u kojoj je mjeri kultura bila povezana s drugim poznatim kulturama koje su živjele na tom području.</s><s>Neki stručnjaci tvrde da su skulpture imale ulogu u šamanskim ritualima.</s>

<s>Nekad se smatralo da je Kultura San Agustín izolirani slučaj, i ono što je paradoksalno da ima više dodirnih točaka sa visokim arheološkim kulturama kao što su Chavín 
ili Olmeca, nego sa puno bližim kolumbijskim.</s><s>Danas se taj stav promjenio pa se smatra da je kultura Tierradentro utjecala na razvoj San Agustína.</s><s>Novija iskapanja u arheološkom nalazištu Malagana navode na zaključak da su te kulture bile bliže povezani jedni s drugima nego što se nekad mislilo.</s>

<s>Arheolozi su pronašli ostatke naselja sličnog onima iz Agustinske kulture duboko u Amazonskoj prašumi u Departmanu Caqueta, 161 km jugozapadno od San Agustína.</s><s>Prepostavlja se da takvih nalazišta ima i još po neistraženim djelovima prašume.</s>

<s>Dobar dio artefakata te kulture danas je izložen u Arheološkom parku San Agustín kog je UNESCO 1995. uvrstio na Listu mjesta svjetske baštine u Americi.</s>

<s>Izvori</s>

<s>Vanjske veze 
 San Agustin and the mythical story behind its ancient statues</s>

<s>Indijanske kulture
Kolumbijska kultura</s>

